**Παροχή προσωπικών λογαριασμών στο Πανελλήνιο Σχολικό Δίκτυο στους μαθητές των Νηπιαγωγείων και της Α’ τάξης Δημοτικού Σχολείου**

Σύμφωνα με την [**εγκύκλιο**](https://register.sch.gr/students/docs20/39731_psd.pdf)(20/3/2020) του Υπουργείου Παιδείας και Θρησκευμάτων, οι μαθητές/τριεςτης Πρωτοβάθμιας και της Δευτεροβάθμιας Εκπαίδευσης μπορούν να**αποκτήσουν λογαριασμό πρόσβασης στο Πανελλήνιο Σχολικό Δίκτυο (Π.Σ.Δ.)**

Παρακαλούνται τα σχολεία να ενημερώσουν σχετικά τους γονείς/κηδεμόνες των μαθητών/τριών μαθητές των Νηπιαγωγείων και της Α’ τάξης Δημοτικού Σχολείου, αλλά και κάθε μαθητή/τριας που μέχρι σήμερα δεν έχει αποκτήσει λογαριασμό πρόσβασης το ΠΣΔ οτι μπορούν να φροντίσουν για την εγγραφή των μαθητών/τριών στο Πανελλήνιο Σχολικό Δίκτυο (ΠΣΔ) στο σύνδεσμο: <https://register.sch.gr/students/>

Για τη διαδικασία εγγραφής επισημαίνουμε τα ακόλουθα σημεία:

·         Οι γονείς/κηδεμόνες  θα πρέπει  να ακολουθήσουν **προσεκτικά**τις οδηγίες συμπλήρωσης της ηλεκτρονικής αίτησης, ώστε να ολοκληρωθεί επιτυχώς η εγγραφή.

·         Κατά την εγγραφή  θα ζητηθεί ο**Α.Μ.**(αριθμός μητρώου) του/της μαθητή/τριας. Είναι αυτός που αναγράφεται στους Ελέγχους Προόδου των προηγούμενων ετών.

·         Στους γονείς/κηδεμόνες μαθητών/τριών της**Α’ Τάξης Δημοτικού Σχολείου ο ΑΜ του μαθητή στέλνεται με e-mail για να προχωρήσετε στην εγγραφή**

·         Είναι αναγκαία η ορθή αναγραφή της διεύθυνσης e-mail του  και του αριθμού κινητού τηλεφώνου, ώστε να είναι εύκολη η ανάκτηση των στοιχείων μαθητικού λογαριασμού σε περίπτωση που αυτά ξεχαστούν.

·         Στο πεδίο «Τμήμα» αν υπάρχει μόνο ένα τμήμα, πρέπει να οριστεί ο αριθμός 1.

·         Όταν ολοκληρωθεί η εγγραφή του/της μαθητή/τριας αποστέλλεται  μήνυμα ηλεκτρονικού ταχυδρομείο (e-mail), στη διεύθυνση e-mail που δήλωσε ο γονέας/κηδεμόνας, με τα στοιχεία εγγραφής.

Αγαπητοί γονείς/κηδεμόνες

Η περσινή αναστολή λειτουργίας των σχολείων έφερε στην εκπαιδευτική διαδικασία την εξ αποστάσεως εκπαίδευση. Η εξ αποστάσεως μπορεί να γίνει με δύο μορφές. Με τη σύγχρονη και την ασύγχρονη. Στη σύγχρονη εκπαίδευση εκπαιδευτικοί και μαθητές συνδέονται σε πραγματικό χρόνο μέσω μιας εκπαιδευτικής πλατφόρμας(θα υπάρξει ενημέρωση), ενώ στην ασύγχρονη οι εκπαιδευτικοί ετοιμάζουν τα μαθήματα και οι μαθητές μπορούν να τα μελετήσουν και να εκτελέσουν τις δραστηριότητες σε υστερότερο χρόνο ή σε χρόνο που ορίζεται από τον εκπαιδευτικό. Και για τις δύο μορφές εκπαίδευσης χρειάζεται η εγγραφή του μαθητή στο Πανελλήνιο Σχολικό Δίκτυο(ΠΣΔ).

Παρακαλείσθε οι γονείς των μαθητών της Α τάξης να μπείτε στον σύνδεσμο κι ακολουθώντας τις οδηγίες να κάνετε την εγγραφή.